Best of wongnai ขนาดนี้ จะไม่พลาดได้ยังไง !!!

. .. สงกรานต์กลับบ้านที่เชียงใหม่ มาในคอนเซป 'กลางวันกิน กลางคืนเล่นน้ำ' ฮ่าาา ครั้งที่แล้วได้รีวิวหลงป่าไป รอบนี้ก็ถึงตาร้านอันโด่งดังที่ใคร ๆ ไม่ควรพลาดทุกประการด้วยกัน คือร้านสวนผักโอ้กะจู๋ วู้วฮูวู้วฮู :D

. .. ร้านนี้อยู่ติดถนนทางแยกสันทราย หนองจ๋อม หาง่าย มีป้ายบอกทางเข้าชัดเจน สังเกตุตัวการ์ตูนหน้าร้านก็ยังได้ ตอนที่มาไม่ได้รู้เรื่องอะไรว่าเค้าให้โทรมาจองก่อน หรือมีคิวต้องนั่งรอ (ไปวันที่ 13 เมษา) แต่โชคดีมาก ตอนไปคนไม่เยอะ แล้วเราไปกันแค่ 2 คนเท่านั้น เลยได้โต๊ะเลย โชคดีจริง ๆ ค่ะ เพราะเห็นมีคนนั่งรออยู่ แต่เขามากันครอบครัวใหญ่เลยต้องรอโต๊ะ แฮ่ บรรยากาศของร้าน รองรับลูกค้าได้เยอะค่ะ แต่คนก็เยอะ เพราะ บรรยากาศภายในร้านดี สะอาด บริการรวดเร็ว ได้อาหารเร็วด้วย มีสวนผักอยู่ข้างหลัง เปิดเพลงคำเมืองที่ชินติดหูมาตั้งแต่เด็ก

. .. เมนูที่สั่งคือ 
1.) ซี่โครงอบน้ำผึ้กราดซอสพริกขี้หนู เสิร์ฟมาพร้อมน้ำจิ้มแจ่ว และสลัดผัก 320 บาท (เยอะมาก กิน 10 คนก็อิ่ม นี่ไป 2 คน พุงแตกกันไปข้างหนึ่งเลยค่า)   
2.) สลัดผัก 50 บาท !! ถูกมากกกก แต่ก็เพิ่มอะไรไปหลายอย่างด้วย ก็บวกเพิ่มไปตามรายการ  
3.) มักกะโรนีอะไรสักอย่าง แฟนสั่ง ฮ่า
--- สรุป คือ อิ่มกันไปจนถึงตอนเย็นเลยค่ะ ได้เยอะมาก ผักสด ปลอดสารพิษ อาหารได้เร็ว ถึงคนจะเต็มร้านตลาดแต่ก็ไม่ต้องรอจนหงุดหงิดใจ

. .. รู้แล้วแหละว่าทำไมถึงติด Best of wongnai แนะนำให้ไปลองด้วยตัวเองค่ะ แล้วคุณจะติดใจ ถ้ามาเยือนเชียงใหม่ ร้านสวนผักโอ้กะจู๋ เป็นร้านที่ห้ามพลาดทั้งประการค่ะ :)